Datalogisk Institut

Datalogisk Institut ved Københavns Universitet (DIKU) varetager forskning og undervisning i datalogi ved Det Natur- og Biovidenskabelige Fakultet. DIKU har p.t. (2014) hjemme på universitetets Nørre Campus i Universitetsparken. Tidligere havde DIKU hjemme i bygninger, der oprindeligt husede Anatomisk Institut, dels i eScience Center på H.C. Ørsted Institutet. DIKU udbyder bachelor-, kandidat- og ph.d.-uddannelser i datalogi. Bacheloruddannelsen optager studenter med en gymnasial eksamen og giver adgang til kandidatuddannelsen. Kurser udbydes i samarbejde med andre danske universiteter via Åbent Universitet-samarbejdet, især afholdes kurser ved Danmarks Tekniske Universitet (DTU) og IT-Universitetet i København (ITU). Meget af undervisningen i datalogiske emner ved IT-universitetet varetages af DIKU. Datalogisk Institut, Københavns Universitet lå i 2024 på nr. 32 på den akademiske Shanghai-rankingliste, over universiteter med et datalogisk institut. DIKU's historie DIKU blev grundlagt i 1970 som det første datalogiske institut med Peter Naur som den første professor i datalogi. Naur arbejdede før ansættelsen på DIKU hos A/S Regnecentralen og var på daværende tidspunkt allerede kendt i internationale kredse, da han f.eks. deltog i en international arbejdsgruppe, der udformede programmeringssproget ALGOL. Københavns Universitet havde tidligere haft "datalogi" i form af kurset matematik 4 på Institut for Matematiske Fag, som i 1963 havde anskaffet et regneanlæg (en computer) af typen GIER. Peter Naur blev som professor emeritus ved DIKU i 2005 tildelt "datalogiens nobelpris", ACMs Turing Award, for sit arbejde med især ALGOL60-programmeringssproget, som bl.a. dannede basis for Pascal, samt Backus-Naur formen til beskrivelse af programmeringssprog. Forskning DIKU foretager forskning indenfor størstedelen af de teoretiske datalogiske områder. Siden 2018 har DIKU følgende forskningssektioner: Algorithms and Complexity (AC) HIPERFIT Arkiveret 22. oktober 2014 hos Wayback Machine (High Performance Computing in Financial IT) EADS Arkiveret 14. november 2014 hos Wayback Machine (Center for Efficient Algorithms and Data Structures) Performance Engineering Reversible Computation Computational Biology Kleene Meets Church DMS Lab (Data Management and Systems) Human-Centered Computing (HCC) Human-Computer Interaction (HCI) Computer-Supported Cooperative Work (CSCW) Systems Development Health Informatics Experience Lab Image Analysis, Computational Modelling, and Geometry (IMAGE) Computer Vision Machine Learning Mathematical Image analysis Simulation Center Medical Imageing BioImaging Information Retrieval Natural Language Processing Tværfagligt og internationalt samarbejde Undervisning og forskning udføres i samarbejde med hovedsagelig de andre naturvidenskabelige fag, matematik, fysik, kemi og biologi, og ingeniøruddannelserne ved DTU, men også samarbejde med psykologi, medicin og tandlægeuddannelserne finder sted, bl.a. i form af Krop & Bevidsthed-satsningsområdet på KU. Dertil udveksles både studerende og forskere mellem DIKU og andre datalogiske institutter i Europa og resten af verden. Studerende kan komme et halvt eller et helt år til udlandet og studere vha. det europæiske Erasmus-samarbejde eller samarbejdsaftaler med universiteter i bl.a. USA, Canada og Australien. Et tæt samarbejde er blevet indledt med University of Tokyo. Berømte personer tilknyttet instituttet Per Brinch Hansen var professor på instituttet fra 1984 til 1987. Peter Naur var professor på instituttet fra 1969 til 1998. Studiemiljø Blandt de forhold, der understøtter studiemiljøet på DIKU, er DIKUrevy, der har været afholdt siden 1973, en studenterdrevet kantine, et fodboldhold samt social- og festforeningen RusKursusGruppen. Diverse DIKU har lagt navn til DikuMUD, et af de tidlige Internet-baserede flerbrugerspil. Spillet var oprindeligt udviklet af studerende på instituttet. I Ole Bornedals spændingsfilm Nattevagten fra 1994 blev instituttets daværende indgangsparti og trappeopgang i det tidligere anatomisk institut brugt som en fremtrædende location. Referencer Ekstern henvisning Datalogisk Institut, Københavns Universitet Arkiveret 30. november 2020 hos Wayback Machine